Muutettu ehdotus: Euroopan parlamentin ja neuvoston direktiivi neuvoston direktiivin 90/425/ETY ja neuvoston direktiivin 92/118/ETY muuttamisesta eläinten sivutuotteiden terveysvaatimusten osalta (komission EY:n perustamissopimuksen 250 (2) artiklan nojalla esittämä) /* KOM/2001/0747 lopull. - COD 2000/0230 */



Virallinen lehti nro 103 E , 30/04/2002 s. 0055 - 0057



Muutettu ehdotus: EUROOPAN PARLAMENTIN JA NEUVOSTON DIREKTIIVI neuvoston direktiivin 90/425/ETY ja neuvoston direktiivin 92/118/ETY muuttamisesta eläinten sivutuotteiden terveysvaatimusten osalta (komission EY:n perustamissopimuksen 250 (2) artiklan nojalla esittämä) PERUSTELUT A. Menettely Komissio toimitti lokakuussa 2000 ehdotuksen Euroopan parlamentin ja neuvoston direktiiviksi neuvoston direktiivin 90/425/ETY ja neuvoston direktiivin 92/118/ETY muuttamisesta eläinten sivutuotteiden terveysvaatimusten osalta (KOM(2000) 573 lopullinen - C5-0538/2000-2000/0230(COD)) hyväksyttäväksi Euroopan yhteisön perustamissopimuksen 251 artiklassa määrätyllä yhteispäätösmenettelyllä. Euroopan parlamentti esitti kantansa ensimmäisessä käsittelyssä 12. kesäkuuta 2001. Parlamentti hyväksyi yhden tarkistuksen, jonka komissio hyväksyi, kun se oli muotoiltu uudelleen neuvoston kannan ottamiseksi huomioon. Komissio luonnosteli muutetun ehdotuksen tämän kehityksen perusteella. Lisäykset ja muutokset on lihavoitu ja alleviivattu ja poistetut kohdat on yliviivattu. B. Muutosten selitykset 1. Voimaantulopäivä Euroopan parlamentti ehdotti, että direktiivi tulisi voimaan aiemmin. Tätä koskeva tarkistus 1 on otettu huomioon muuttamalla 3 artiklaa - tarkistus muotoiltiin kuitenkin ensin uudelleen neuvoston kannan mukaiseksi. 2000/0230 (COD) Muutettu ehdotus: EUROOPAN PARLAMENTIN JA NEUVOSTON DIREKTIIVI neuvoston direktiivin 90/425/ETY ja neuvoston direktiivin 92/118/ETY muuttamisesta eläinten sivutuotteiden terveysvaatimusten osalta EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon Euroopan yhteisön perustamissopimuksen ja erityisesti sen 152 artiklan 4 kohdan b alakohdan, ottavat huomioon komission ehdotuksen [1], [1] EYVL C ottavat huomioon talous- ja sosiaalikomitean lausunnon [2], [2] EYVL C ottavat huomioon alueiden komitean lausunnon [3], [3] EYVL C noudattavat perustamissopimuksen 251 artiklassa säädettyä menettelyä [4], [4] EYVL C sekä katsovat seuraavaa: (1) Eläinten terveyttä ja kansanterveyttä koskevista edellytyksistä eläinjätteen käsittelyn ja hävittämisen sekä muuksi kuin ihmisravinnoksi tarkoitetun eläinjätteen tuotannon, markkinoille saattamisen, kaupan ja tuonnin osalta säädetään lukuisissa yhteisön säädöksissä. (2) Näihin säädöksiin sisältyvät säännöt on korvattu muiden kuin ihmisravinnoksi tarkoitettujen eläinten sivutuotteiden terveyssäännöistä... päivänä...kuuta... annetulla Euroopan parlamentin ja neuvoston asetuksella (EY) N:o.../... [5]. [5] EYVL L (3) Näiden uusien sääntöjen ottamiseksi huomioon olisi muutettava eläinlääkärin- ja kotieläinjalostustarkastuksista yhteisön sisäisessä tiettyjen elävien eläinten ja tuotteiden kaupassa 26 päivänä kesäkuuta 1990 annettua neuvoston direktiiviä 90/425/ETY [6] sekä 17 päivänä joulukuuta 1992 annettua neuvoston direktiiviä 92/118/ETY [7] eläinten terveyttä ja kansanterveyttä koskevista vaatimuksista sellaisten tuotteiden yhteisön sisäisessä kaupassa ja yhteisöön tuonnissa, joita eivät koske direktiivin 89/662/ETY ja, taudinaiheuttajien osalta direktiivin 90/425/ETY, liitteessä A olevassa I luvussa mainittujen erityisten yhteisön säädösten kyseiset vaatimukset, [6] EYVL L 224, 18.8.1990, s. 29. Direktiivi sellaisena kuin se on viimeksi muutettuna direktiivillä 92/118/ETY. [7] EYVL L 62, 15.3.1993, s. 49. Direktiivi sellaisena kuin se on viimeksi muutettuna päätöksellä 1999/724/EY (EYVL L 290, 12.11.1999, s. 32). OVAT ANTANEET TÄMÄN DIREKTIIVIN: 1 artikla Korvataan direktiivin 90/425/ETY liitteessä A olevan I luvun 1 jakson seitsemäs luetelmakohta seuraavasti: "Muiden kuin ihmisravinnoksi tarkoitettujen eläinten sivutuotteiden terveyssäännöistä... päivänä...kuuta... annettu Euroopan parlamentin ja neuvoston asetus (EY) N:o .../.... (EYVL L...)." 2 artikla Muutetaan direktiivi 92/118/ETY seuraavasti: 1. Poistetaan 2 artiklan e ja g alakohta. 2. Poistetaan 3 artiklan ensimmäisessä luetelmakohdassa ilmaisu: "tai muuhun kuin elintarvikkeeksi tarkoitetun liivatteen". 3. Korvataan 10 artiklan 2 kohdan b alakohta seuraavasti: "b) jollei liitteessä II toisin säädetä, niiden on oltava lähtöisin laitoksista, jotka mainitaan 18 artiklassa säädettyä menettelyä noudattaen laaditussa yhteisön luettelossa;" 4. Muutetaan liite I seuraavasti: a) Poistetaan 1, 3 ja 4 luku. b) Muutetaan 5 luku seuraavasti: i) Lisätään otsikkoon seuraavat sanat: "Elintarvikkeeksi tarkoitetut". ii) Poistetaan A kohdassa seuraava ilmaisu: "A. jos ne on tarkoitettu elintarvikkeeksi tai eläinten ruokintaan". iii) Poistetaan B osa. c) Muutetaan 6 luku seuraavasti: i) Lisätään otsikkoon seuraavat sanat: "Elintarvikkeeksi tarkoitettu". ii) Muutetaan I kohta seuraavasti: - Korvataan A kohta seuraavasti: "A. ja kun on kyse kaupankäynnistä, on esitettävä direktiivissä 77/99/ETY säädetty asiakirja tai todistus, jossa todetaan, että tämän direktiivin vaatimuksia on noudatettu;" - Korvataan B kohdan 1 alakohdan a alakohta seuraavasti: "a) tuote täyttää direktiivin 80/215/ETY vaatimukset". d) Poistetaan 7 luvun II osa. e) Poistetaan 8, 10 ja 12-15 luku. 3 artikla Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan...päivästä...kuuta.... [8] Niiden on ilmoitettava tästä komissiolle viipymättä. [8] Tämän päivämäärän on vastattava muuksi kuin ihmisravinnoksi tarkoitettuja eläinten sivutuotteita koskevan asetuksen soveltamispäivää. Näissä jäsenvaltioiden antamissa säädöksissä on viitattava tähän direktiiviin tai niitä virallisesti julkaistaessa niihin on liitettävä viittaus tähän direktiiviin. Jäsenvaltioiden on säädettävä siitä, miten viittaukset tehdään. 4 artikla Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä. 5 artikla Tämä direktiivi on osoitettu kaikille jäsenvaltioille. Tehty Brysselissä Euroopan parlamentin puolesta Neuvoston puolesta Puhemies Puheenjohtaja